สวัสดีค่ะ หนูมีอะไรกับแฟน วันที่ 10-11 ธ.ค. ที่ผ่านมา แต่ป้องกันทุกอย่าง ใส่ถุงยาง ถุงยางไม่รั่วไม่ซึม เพราะตอนเสร็จเช็คดูตลอดค่ะ แต่มีปัญหาตรงที่ว่าตอนนี้ประจำเดือนยังไม่มาเลยค่ะ เดือนที่แล้ว เป็นประจำเดือนวันที่ 18 ค่ะ เมื่ออาทิตย์ก่อนก็เริ่มมีอาการปวดท้องน้อยคล้ายจะเป็นประจำเดือนค่ะ เลยตรวจการตั้งครรภ์เมื่อวันเสาร์ที่ผ่านมาค่ะ สรุปคือขึ้นขีดเดียว เราเลยกังวลค่ะว่าประจำเดือนยังไม่มา เพราะนี้จะสิ้นเดือนแล้ว เราก็เลยกลัวค่ะ
สวัสดีค่ะ การมีเพศสัมพันธ์แบบที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากๆตอนนี้ถ้าประจำเดือนยังไม่มา อาจจะตรวจยืนยันการตั้งครรภ์ดูก่อนได้ แม้จะมีโอกาสน้อย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้ต่อไป